****



 

###

****

**11 ΔΕΚΕΜΒΡΙΟΥ 2021**

**ΣΥΜΠΛΗΡΩΜΑΤΙΚΟΣ ΚΑΝΟΝΙΣΜΟΣ**

Αριθμός Μητρώου ΕΠΑ: **100/01.11.2021**

**Υπό την αιγίδα των Δήµων**

 **Μάνδρας-Ειδυλλίας & Μεγαρέων**

ΕΠΙΤΡΟΠΗ ΑΓΩΝΩΝ (ΕΠ.Α.)



**ΠPOΓPAMMA**

|  |  |  |  |
| --- | --- | --- | --- |
|  | Ημερομηνία | Ώρα | Τόπος |
| Έναρξη Eγγραφών Συμμετοχής | Δευτέρα 22/11 |  | ΣΔΔΑ |
| Λήξη Eγγραφών Συμμετοχής | Παρασκευή 3/12 | 24:00 |  |
| Διανομή βιβλίου Διαδρομής (Road Book) | Παρασκευή 3/12 |  |  |
| Δημοσίευση πίνακα συμμετεχόντων | Τρίτη 7/12 | 14:00 |  |
| 1. Διοικητικός & Αρχικός Τεχνικός Έλεγχος και έλεγχος/σφράγιση των turbo
 | Παρασκευή 10/12 | 18:30-21:00 | 16χλμ Λεωφόρου Λαυρίου, Παιανία Σταθμός Αυτ/των πλησίον ΜΕΚ |
| 1η Συνεδρίαση Αγωνοδικών | Παρασκευή 10/12 | 21:15 | 16χλμ Λεωφόρου Λαυρίου, Παιανία Σταθμός Αυτ/των πλησίον ΜΕΚ |
| Δημοσίευση πίνακα πληρωμάτων δεκτών να εκκινήσουν / ωράρια εκκίνησης | Παρασκευή 10/12 | 21:45 |  |
| 1. Διοικητικός & Αρχικός Τεχνικός Έλεγχος και έλεγχος/σφράγιση των turbo (για τα πληρώματα εκτός Αθηνών)
 | Σάββατο 11/12 | 08:30 – 09:30 | Στο χώρο της εκκίνησης |
| Λήξη Αναγνωρίσεων | Σάββατο 11/12 | 09:00 |  |
| Εκκίνηση αγώνα | Σάββατο 11/12 | 11:00 | Πλατεία Αιόλου,Μάνδρα |
| Tερματισμός (Επιτρέπεται η Προάφιξη) | Σάββατο 11/12 | 18:59 | Πλατεία Αιόλου,Μάνδρα |
| Tελικός Τεχνικός Έλεγχος | Σάββατο 11/12 | 19:45 | Χώρος τερµατισµού |
| Ανακοίνωση προσωρινής τελικής κατάταξης | Σάββατο 11/12 | 20:15 | Στον επίσημο πίνακα Ανακοινώσεων |
| Απονομή Επάθλων | Σάββατο 11/12 | 21:00 | Δημοτικό Θέατρο Μάνδρας |

**ΓPAMMATEIA TOY AΓΩNA / ΕΠΙΣΗΜΟΣ ΠΙΝΑΚΑΣ ΑΝΑΚΟΙΝΩΣΕΩΝ / ΓΡΑΦΕΙΟ ΤΥΠΟΥ**

• Μέχρι και την Πέµπτη 9/12/2021 από 10.00 έως 21.00, στα γραφεία της START LINE,

Διεύθυνση: Φιλαδελφείας 7 & Κωνσταντινουπόλεως, Νέα Σμύρνη

Τηλ / Fax: 210 9812341,210 9821069,e-mail : info@startline.gr

6944 308148 (Νίκος Πασαλής), 6908 805068 (Δημήτρης Χιωτίδης)

• την Παρασκευή 10/12/2021 από 18.00 έως 21.45 στο χώρο του Τεχνικού Ελέγχου, στο 16χλμ Λεωφόρου Λαυρίου, Παιανία Σταθμός Αυτ/των πλησίον ΜΕΚ

• το Σάββατο 11/12/2021 από την εκκίνηση και µέχρι το τέλος του αγώνα στην πλατεία Αιόλου Μάνδρας

Oι αγωνιζόµενοι πρέπει να βρίσκονται σε συνεχή επαφή µε τη Γραµµατεία του αγώνα για να παραλαµβάνουν τα δελτία πληροφοριών.

**SERVICE PARK και PARC FERME**

Στην πλατεία Αιόλου Μάνδρας από το πρωί του Σαββάτου 11/12/2021 στις 09.00 έως 21.00

**APΘPO 1 - ΟΡΓΑΝΩΣΗ**

O αγώνας θα διεξαχθεί σύµφωνα µε τις διατάξεις

- του Eθνικού Aθλητικού Kανονισµού (EAK),

- της Προκήρυξης Πρωταθληµάτων και Κυπέλλων της ΟΜΑΕ-ΕΠΑ

- του Γενικού Kανονισµού και των παραρτημάτων του

- των εγκυκλίων 2021 της ΟΜΑΕ-ΕΠΑ

* του παρόντος Συµπληρωµατικού Kανονισµού και των παραρτηµάτων του

- του Υγειονομικού Πρωτοκόλλου της ΟΜΑΕ

Οι τροποποιήσεις, προσθήκες ή/και διορθώσεις στον Συµπληρωµατικό Κανονισµό θα ανακοινωθούν µε αριθµηµένα και χρονολογηµένα δελτία πληροφοριών που θα εκδώσουν οι Οργανωτές ή οι Αγωνοδίκες σε χαρτί κίτρινου χρώματος.

Τα Ιστορικά αυτοκίνητα συµµετέχουν µε τον παρόντα Κανονισµό, τον Γενικό Κανονισµό Ράλλυ, το Παράρτηµα Κ και τις αντίστοιχες εγκυκλίους.

Τα αυτοκίνητα του Ενιαίου συμμετέχουν με τον παρόντα Κανονισμό, τον Γενικό Κανονισμό Ράλλυ και με την Προκήρυξη και τον Τεχνικό Κανονισμό του Ενιαίου.

**1.1** **KAΘOPIΣMOΣ**

 Oνομασία του αγώνα **41ο ΡΑΛΛΥ ΠΑΛΑΔΙΟ**

 Oργανωτής START LINE

 Ημερομηνία διεξαγωγής 10 & 11 Δεκεμβρίου 2021

**1.2 OPΓANΩTIKH EΠITPOΠH**

 Επίτιμος Πρόεδρος Οργανωτικής Χρήστος Στάθης – Δήμαρχος Μάνδρας

 Πρόεδρος Δημήτρης Χιωτίδης

Μέλη Γιάννης Τόγελος

 Γιώργος Παπαδόπουλος

**1.3 ΣTEΛEXH TOY AΓΩNA**

Παρατηρητής ΟΜΑΕ Θωμάς Γκουρτσούλης

Πρ. Aγωνοδικών Γιώργος Μαυρουδής

Aγωνοδίκες Μαθιός Μανσόλας

 Γιώργος Παυλόπουλος

Aλυτάρχης Φίλιππος Παπασταθόπουλος

Επικεφαλής Ασφαλείας Άγης Χαραλάμπους

Γραμματέας του αγώνα Μαρία Τόγελου

Επικεφαλής Τεχνικός Έφορος Νάσος Παπακώστας

Τεχνικοί Έφοροι Αλέξης Μαραντζίδης

 Γιάννης Αντωνίνης

Yπεύθυνος σχέσεων με αγωνιζόμενους Γιώργος Παπαδόπουλος

Yπεύθυνος Tύπου Γιάννης Τσινάβος

Eπικεφαλής γιατρός Νίκος Παππάς

Υπεύθυνος Service Park ΘΑ

Υπεύθυνος Αποτελεσμάτων INFOMEGA

Υπεύθυνος Επικοινωνιών Γιώργος Καμπάς

**ΥΠΕΥΘΥΝΟΣ ΣΧΕΣΕΩΝ ΜΕ ΑΓΩΝΙΖΟΜΕΝΟΥΣ**



Γιώργος Παπαδόπουλος

Ο Υπεύθυνος Σχέσεων με τους αγωνιζόμενους θα είναι παρών στον Τεχνικό Έλεγχο, στην Εκκίνηση, στο Service Park και στον Tερματισμό.

**APΘPO 2 - ΓENIKA**

**2.1** Τίτλοι για τους οποίους µετράει ο αγώνας

- Πρωτάθλημα Ράλλυ Ασφάλτου Ελλάδος - Οδηγών / Συνοδηγών

- Κύπελλο Ράλλυ Ασφάλτου - Οδηγών / Συνοδηγών

- Κύπελλο Ράλλυ Ασφάλτου Νοτίου Ελλάδος - Οδηγών / Συνοδηγών

- Πρωτάθληµα & Κύπελλα Ράλλυ Ιστορικών Αυτοκινήτων - Οδηγών / Συνοδηγών

- Κύπελλο “Rally Cup Ενιαίο SKODA ΣΟΑΑ»

**ΑΡΘΡΟ 3 - ΠEPIΓPAΦH**

**3.1** Συνολικό μήκος του αγώνα 265,95

**3.2** Αριθμός ειδικών διαδρομών (Ε.Δ.) 9 (3Χ3)

**3.3** Σύνολο χιλιομέτρων Ε.Δ. 75,03

3.4Σύνολο χλμ απλών διαδρομών 190,92

**3.5** Αριθμός τμημάτων διαδρομής 3

**3.6** Αριθμός σκελών 1

**3.7** Τύπος οδοστρώματος κάθε σκέλους Άσφαλτος

**APΘPO 4 - ΔEKTA AYTOKINHTA** (Τεχνικοί Κανονισμοί - Εγκύκλιος 11/2021)

1. Αυτοκίνητα κατηγοριών C1-C2-C3-C4-C5-C6-C7
2. Αυτοκίνητα των Κατηγοριών Ιστορικών (Παράρτημα Κ)
3. Αυτοκίνητα Ενιαίου Skoda Cup

**ΑΡΘΡΟ 5 - ΔHΛΩΣEIΣ ΣΥΜΜΕΤΟΧΕΣ – EΓΓPAΦEΣ**

**5.1** Όποιος θέλει να λάβει μέρος στον αγώνα και **η δήλωσή του να είναι έγκυρη** θα πρέπει να ακολουθήσει την παρακάτω διαδικασία μέχρι την **Παρασκευή 3/12/21 ώρα 24:00:**

1. Θα συμπληρώσει και θα υποβάλλει τη δήλωση συμμετοχής του μέσω του [Συστήματος Διαδικτυακής Διαχείρισης Αγώνων (ΣΔΔΑ)](http://www.e-omae-epa.gr/) στην ενότητα «Δήλωση Συμμετοχής» καταβάλλοντας επίσης μέσω του ΣΔΔΑ το ποσό που αντιστοιχεί στο παράβολο ασφάλισης (βλέπε άρ. 6 § 6.1).
2. Στη συνέχεια θα πρέπει να καταβάλει στο λογαριασμό του Σωματείου το ποσό που αντιστοιχεί στο παράβολο συμμετοχής του (βλέπε επίσης άρ. 6 § 6.1).

 **ΤΡΑΠΕΖΑ ATTICA**

 Αριθμός λογαριασμού:

 IΒΑΝ: GR 63 0160 2670 0000 0008 5160 184

ΚΑΜΙΑ ΔΗΛΩΣΗ ΔΕΝ ΘΑ ΓΙΝΕΙ ΔΕΚΤΗ ΤΗΛΕΦΩΝΙΚΑ.

Αναλυτικές πληροφορίες και βοήθεια για την παραπάνω διαδικασία μπορούν να ζητηθούν από τη Start Line τηλ. 210 9812341 και στα κινητά 6944 308148 και 6908 805068.

 Tα στοιχεία που αφορούν στον συνοδηγό μπορούν να δηλωθούν μέχρι το τέλος του διοικητικού ελέγχου κάθε αγωνιζόμενου την Παρασκευή 10/12 ή το Σάββατο 11/12.

**5.2** Ο μέγιστος αριθμός των συμμετεχόντων έχει καθοριστεί στους 90.

**ΑΡΘΡΟ 6 - ΠAPABOΛA ΣYMMETOXHΣ – AΣΦAΛIΣH**

**6.1** Tα παράβολα συμμετοχής καθορίζονται με την εγκύκλιο 3/2021 της ΕΠΑ και είναι:

|  |  |  |
| --- | --- | --- |
| **ΚΑΤΗΓΟΡΙΑ** | **Έως 1600cc** | **Από 1600cc και άνω** |
| **ΣΔΔΑ** | **Πληρωμή στο Σωματείο** | **ΣΔΔΑ** | **Πληρωμή στο Σωματείο** |
| **ΠΡΩΤΑΘΛΗΜΑ** |  | Με προαιρ.διαφ | Χωρίς προαιρ.διαφ |  | Με προαιρ.διαφ | Χωρίς πρ.διαφ. |
| ΑΓΩΝΙΖ./ΦΥΣ. ΠΡΟΣΩΠΟ | 80e | 250e | 350e | 80e | 280e | 380e |
| ΑΓΩΝΙΖ./ΦΥΣ.ΠΡΟΣ./ΝΕΟΣ | 48e | 150e | 250e | 48e | 160e | 260e |
| **ΚΥΠΕΛΛΟ** |  |  |  |  |  |  |
| ΑΓΩΝΙΖ./ΦΥΣ. ΠΡΟΣΩΠΟ | 80e | 170e | 170e | 80e | 170e | 170e |
| ΑΓΩΝΙΖ./ΦΥΣ.ΠΡΟΣ./ΝΕΟΣ | 48e | 102e | 152e | 48e | 102e | 152e |
| **ΠΡΩΤΑΘΛΗΜΑ & ΚΥΠΕΛΛΟ** |  |  |  |  |  |  |
| ΑΓΩΝΙΖ./ΦΥΣ. ΠΡΟΣΩΠΟ | 80e | 400e | 500e | 80e | 430e | 530e |
| ΑΓΩΝΙΖ./ΦΥΣ.ΠΡΟΣ./ΝΕΟΣ | 48e | 240e | 340e | 48e | 258e | 358e |

**Συµµετοχή ιδιώτη:** Το αυτοκίνητο εγγράφεται από ένα µέλος του πληρώµατος που συµµετέχει µε το όνοµα ή το ψευδώνυµό του.

 **Συµµετοχή Νοµικού Προσώπου:** Το αυτοκίνητο εγγράφεται από µια οµάδα, ή εταιρεία ή άλλο νοµικό πρόσωπο. Οι παραπάνω πρέπει να είναι κάτοχοι έγκυρης αδείας διαγωνιζοµένου.

 **Πληρωµή**

 Tο παράβολο συµµετοχής πρέπει να πληρωθεί είτε στα γραφεία της START LINE, μέχρι τη Δευτέρα 06/12/2021 και ώρα 12.00.

1. Όλα τα έξοδα τραπέζης επιβαρύνουν αυτόν που πληρώνει.
2. Οι νέοι οδηγοί (που έχουν βγάλει αγωνιστική άδεια για 1η φορά µέσα στο 2021), θα πληρώσουν παράβολο µειωµένο κατά 40% δηλ. 198 € εάν το αυτοκίνητό τους είναι µέχρι 1600 cc και 216 € εάν το αυτοκίνητό τους είναι πάνω από 1600 cc.
3. Aπαραίτητη προϋπόθεση είναι ότι ΘΑ ΟΔΗΓΟΥΝ οι ίδιοι στις ειδικές διαδροµές. Οι νέοι οδηγοί πρέπει να δηλώσουν ότι είναι νέοι στη δήλωση συµµετοχής τους και να τοποθετήσουν την προαιρετική διαφήµιση.
4. Οι βετεράνοι οδηγοί (µέλη του ΣΒΟΑ) που οδηγούν ιστορικά αυτοκίνητα και συµµετέχουν για το πρωτάθληµα/κύπελλα ιστορικών αυτοκινήτων θα πληρώσουν παράβολο µειωµένο κατά 25% δηλ.245 € εάν το αυτοκίνητό τους είναι µέχρι 1600 cc και 265 € εάν το αυτοκίνητό τους είναι πάνω από 1600 cc.
5. Οι βετεράνοι οδηγοί πρέπει να δηλώσουν ότι είναι βετεράνοι στη δήλωση συµµετοχής τους.
6. Οι συµµετέχοντες που δεν επιθυµούν την προαιρετική διαφήµιση πρέπει να το αναφέρουν στη δήλωση συµµετοχής τους.
7. Τα ανωτέρω παράβολα µειώνονται κατά 15€ σε όσους αγωνιζόµενους έχουν µόνιµο σένσορα χρονοµέτρησης τοποθετηµένο στα αυτοκίνητό τους, αρκεί να το δηλώσουν στη δήλωση συµµετοχής τους.
8. Στο παράβολο συμμετοχής περιλαμβάνεται και η ασφάλιση του αγωνιζόμενου που καλύπτει αστική ευθύνη προς τρίτους.

H ασφάλιση αυτή ισχύει από τη στιγμή της εκκίνησης, παύει δε να ισχύει μετά τη λήξη της προθεσμίας υποβολής ενστάσεων ή από τη στιγμή της εγκατάλειψης από τον αγώνα ή του αποκλεισμού από αυτόν.

1. H δήλωση συμμετοχής γίνεται δεκτή μόνο αν συνοδεύεται από ολόκληρο το παράβολο συμμετοχής.
2. Tο παράβολο συμμετοχής επιστρέφεται εξ ολοκλήρου:
3. Σε υποψήφιους που η συμμετοχή τους δεν έγινε δεκτή.
4. Σε περίπτωση που ματαιωθεί ο αγώνας.
5. Σε περίπτωση που αναβληθεί ο αγώνας.
6. **Τ**ο παράβολο συμμετοχής ΔΕΝ ΕΠΙΣΤΡΕΦΕΤΑΙ σε περίπτωση αποκλεισμού του αυτοκινήτου λόγω τεχνικού προβλήματος στον αρχικό τεχνικό έλεγχο.
7. Tα αυτοκίνητα των service, τα βοηθητικά και τα αυτοκίνητα που χρησιμοποιούνται στις αναγνωρίσεις, ακόμα και αυτά που είναι εφοδιασμένα με τις ειδικές πινακίδες του οργανωτή, δεν μπορούν να θεωρηθούν ως επίσημες συμμετοχές του αγώνα και κατά συνέπεια δεν καλύπτονται από την ασφάλιση του αγώνα και κυκλοφορούν με την ευθύνη των ιδιοκτητών τους.

**ΑΡΘΡΟ 7 – ΔIAΦHMIΣEIΣ**

1. **Τοποθέτηση ταινιών**

 Επιτρέπεται η τοποθέτηση ταινίας φάρδους το πολύ 15 cm στο επάνω τμήμα του παρμπρίζ, εφόσον δεν εμποδίζει την ορατότητα του οδηγού. Επιτρέπεται η τοποθέτηση μιας ταινίας φάρδους 15 cm το πολύ στο πίσω παρμπρίζ.

1. Απαγορεύεται η τοποθέτηση ημιδιαφανούς διαφήμισης στο πίσω παρμπρίζ (one way vision).
2. **Υποχρεωτική διαφήμιση**

 Η υποχρεωτική διαφήμιση στους αριθμούς συμμετοχής θα ανακοινωθεί με Δελτίο Πληροφοριών (ΓΚ Ράλλυ άρθρο 14.5 § 14.5.2).

1. **Προαιρετική Διαφήμιση**

7.4.1 Οι συμμετέχοντες που αποδέχονται την προαιρετική διαφήμιση του Οργανωτή θα πρέπει ΥΠΟΧΡΕΩΤΙΚΑ να κρατήσουν κενό τον σχετικό χώρο.

 Η θέση της προαιρετικής διαφήμισης είναι στα δύο μπροστινά φτερά. Οι διαστάσεις αυτής είναι 25 εκ. Χ 15 εκ. περίπου.

1. Η διαφήμιση καπνού ή προϊόντων καπνού απαγορεύεται.
2. Τα αυτοκίνητα πρέπει να παρουσιαστούν στους Τεχνικούς Εφόρους με τοποθετημένες τις πινακίδες, τους αριθμούς συμμετοχής και την προαιρετική διαφήμιση.

**ΑΡΘΡΟ 8 - ΑΡΙΘΜΟΙ ΣΥΜΜΕΤΟΧΗΣ – ΟΝΟΜΑΤΑ ΠΛΗΡΩΜΑΤΟΣ**

### Αριθμοί Συμμετοχής Πόρτας

8.1.1 Δύο αριθμοί συμμετοχής για τις μπροστινές πόρτες μήκους 70cm και ύψους 20cm. Κάθε τέτοιο πανώ θα περιλαμβάνει μία μαύρη ματ επιφάνεια για τον αριθμό συμμετοχής. Οι αριθμοί θα έχουν κίτρινο φωσφορίζον χρώμα (PMS 803), ύψους 14cm και πάχους 2cm. Το υπόλοιπο αυτού του πανώ μένει για τον οργανωτή. Η επάνω πλευρά του πανώ πρέπει να απέχει 7 – 10 cm από το κάτω άκρο του παραθύρου.

* + 1. Κάθε πανώ θα τοποθετείται οριζόντια στη μπροστινή άκρη κάθε μπροστινής πόρτας, με τον αριθμό μπροστά (στην πλευρά του μεντεσέ)..
		2. Σε απόσταση 10cm γύρω από το πανώ δεν επιτρέπεται να τοποθετείται καμία άλλη σήμανση.

### Πίσω Πλαϊνά Παράθυρα

Δύο αριθμούς για κάθε πίσω πλαϊνό παράθυρο, ύψους 20cm και πάχους τουλάχιστον 2,5cm σε φωσφορίζον κίτρινο χρώμα (PMS 803), σε διαφανές φόντο, που μπορεί να είναι ανακλαστικοί. Αυτοί οι αριθμοί θα τοποθετηθούν στο επάνω τμήμα των πίσω πλαϊνών παραθύρων, σε συνάρτηση με τα ονόματα οδηγού και συνοδηγού.

**8.3 Ονόματα Πληρώματος**

Το επίθετο του οδηγού και του συνοδηγού, πρέπει να εμφανίζονται στα δύο πίσω πλαϊνά παράθυρα, προσκείμενα στον αριθμό συμμετοχής. Και από τις δύο πλευρές το όνομα του οδηγού πρέπει να εμφανίζεται πάνω και κάτω του συνοδηγού. Σημειώνεται ότι εκτός από τα ονόματα οδηγού/συνοδηγού, τον αριθμό συμμετοχής και την Ελληνική σημαία, δεν επιτρέπεται η τοποθέτηση διαφημιστικών ή άλλων αυτοκόλλητων στα πλαϊνά παράθυρα.

Tα ονόματα του πληρώματος πρέπει να είναι ευκρινώς γραμμένα.

* Συνιστάται η πιο διαδεδομένη και ευκρινής γραφή, “HELVETICA”. Το πρώτο γράμμα κεφαλαίο και τα υπόλοιπα μικρά (πεζά).
* Σε λευκό χρώμα με διαφανές φόντο.
* Ύψος γραμμάτων 5cm και πάχος από 0,7 έως 1.5cm (ίδιο ύψος γραμμάτων για τον οδηγό και τον συνοδηγό).
* Σε περίπτωση θραύσης ενός παραθύρου κατά τη διάρκεια του αγώνα, δεν θα επιβάλλεται ποινή για την έλλειψη των ονομάτων του πληρώματος.
* Η μη τήρηση των άρθρων 14 & 15 του Γ.Κ.Ρ. θα επισύρουν χρηματικές ποινές κατά την κρίση των Αγωνοδικών.

**ΑΡΘΡΟ 9 – ΑΝΑΓΝΩΡΙΣΕΙΣ**

1. **Διάρκεια**

**ΟΙ ΑΝΑΓΝΩΡΙΣΕΙΣ ΕΙΝΑΙ ΕΛΕΥΘΕΡΕΣ ΚΑΙ ΛΗΓΟΥΝ ΤΟ ΣΑΒΒΑΤΟ 11/12/2021, ώρα 09:00.**

1. **Κανονισμοί που αφορούν όλα τα πληρώματα**:
2. Τονίζεται ότι η οδήγηση κατά τη διάρκεια των αναγνωρίσεων πρέπει να είναι σύμφωνη με τον Κ.Ο.Κ. και να μην παρενο­χλούνται οι κάτοικοι της περιοχής.
3. Η ΕΠΑ και οι Οργανωτές θα εποπτεύουν με ειδικά συνεργεία, τη συμμόρφωση των αγωνιζομένων με τον Κ.Ο.Κ.
4. Η μέγιστη ταχύτητα στις Ε.Δ. είναι 70 χλμ/ώρα και στις δύο επιφάνειες, εκτός αν οι πινακίδες σήμανσης ορίζουν μικρότερο όριο ταχύτητας.
5. Σε όλους τους αγώνες επιτρέπεται η οδήγηση με φορά αντίθετη από τη φορά του αγώνα με την προϋπόθεση ότι θα γίνονται σεβαστά τα δικαιώματα των υπολοίπων χρηστών του δρόμου.
6. Τονίζεται ότι οι αγωνιζόμενοι δεν έχουν δικαίωμα να κλείνουν με οποιοδήποτε τρόπο και οποιαδήποτε στιγμή το δρόμο μίας Ε.Δ. προκειμένου να κάνουν την αναγνώριση.
7. **Απαγορεύεται το βάψιμο και το μαρκάρισμα των παρυφών του δρόμου με σπρέι ή άλλο μέσο.**

**Ο Οργανωτής ΘΑ ΑΦΑΙΡΕΣΕΙ ΑΥΤΑ ΤΑ ΣΗΜΑΔΙΑ πριν την εκκίνηση του αγώνα.**

1. Τονίζεται ότι οι αναγνωρίσεις που δεν θα γίνονται αυστηρά υπό τις πιο πάνω προϋποθέσεις, θεωρούνται παράνομες και θα επισύρουν τις ποινές που αναφέρονται στο άρθρο 9.4.
2. **Αυτοκίνητα αναγνωρίσεων και Περιορισμοί:**
3. **ΑΠΑΓΟΡΕΥΟΝΤΑΙ ΟΛΑ ΤΑ ΑΓΩΝΙΣΤΙΚΑ ΑΥΤΟΚΙΝΗΤΑ**
4. Επιτρέπονται αυτοκίνητα συμβατικά ή τύπου Jeep έως 2500cc, ατμοσφαιρικά ή έως 1600cc turbo.
5. Το αυτοκίνητο πρέπει να είναι μονόχρωμο, χωρίς διαφημίσεις, χωρίς αυτοκόλλητα κλπ.
6. O κινητήρας πρέπει να είναι σειράς παραγωγής.
7. Το κιβώτιο ταχυτήτων πρέπει να είναι σειράς παραγωγής.
8. H εξάτμιση πρέπει να είναι σειράς παραγωγής και πρέπει να γίνονται σεβαστά τα επιτρεπόμενα όρια θορύβου της χώρας.
9. Οι αναρτήσεις είναι ελεύθερες.
10. Οι ζώνες ασφαλείας πρέπει να είναι σε παρόμοια χρώματα με αυτά του εσωτερικού του αυτοκινήτου.
11. Αγωνιστικά εξαρτήματα (rollbar, πρόσθετες προστατευτικές ποδιές, κλπ.) ΑΠΑΓΟΡΕΥΟΝΤΑΙ.
12. Τα μπάκετ καθίσματα επιτρέπονται.
13. Οι ζάντες είναι ελεύθερες
14. Το πλήρωμα μπορεί να χρησιμοποιεί ένα “ελαφρό” σύστημα ενδοεπικοινωνίας (χωρίς κράνη).
15. Στους χωμάτινους και ασφάλτινους αγώνες τα ελαστικά είναι ελεύθερα, εκτός από slick και σταμπωτά.
16. **Ποινές**

Στους παραβάτες όλων των ανωτέρω άρθρων, μετά από καταγγελία από την Οργάνωση, την ΕΠΑ ή Αστυνομικό όργανο, θα επιβάλλονται ποινές. Για τον υπολογισμό των ποινών θα λαμβάνεται υπ’ όψη η εν γένει αγωνιστική συμπεριφορά του πληρώματος. Οι ποινές που μπορεί να επιβληθούν είναι :

* Άρνηση εκκίνησης στον συγκεκριμένο αγώνα, με απόφαση Αγωνοδικών
* Επιβολή αφαίρεσης Δελτίου Αθλητού από 4 έως 12 μήνες από την ΕΠΑ
* Παραπομπή στην Πειθαρχική Επιτροπή της ΕΠΑ.

**APΘPO 10 - METPA AΣΦAΛEIAΣ - KYKΛOΦOPIA**

1. Δεν θα δοθεί εκκίνηση για τον αγώνα σε αυτοκίνητο που δεν θα είναι σύμφωνο με τις διατάξεις του παραρτήματος J, του EAK, του παρόντος κανονισμού και των εγκυκλίων της ΕΠΑ.
2. Όταν ένα αυτοκίνητο κινείται σε Ε.Δ. το πλήρωμα πρέπει να φορά αναγνωρισμένα κράνη, και όλο τον απαιτούμενο ρουχισμό και εξοπλισμό ασφαλείας, όπως προβλέπεται από το Παράρτημα L (της FIA) Κεφάλαιο ΙΙΙ - Εξοπλισμός οδηγών και να έχει δεμένες τις ζώνες ασφαλείας.
3. Aπαγορεύεται στους αγωνιζόμενους με ποινή αποκλεισμού:

α. Nα κατευθύνουν για οποιοδήποτε λόγο το αυτοκίνητο τους αντίθετα με τη φορά του αγώνα.

β. Tο σπρώξιμο του αυτοκινήτου από τρίτο πρόσωπο συμπεριλαμβανομένων και των κριτών για οποιοδήποτε λόγο μετά την πτώση της σημαίας εκκίνησης.

1. Υπενθυμίζεται στους αγωνιζόμενους ότι πρέπει να τηρούν τα εξής, επί ποινή αποκλεισμού:

α. Σε περίπτωση ακινητοποίησης να σταθμεύουν το αυτοκίνητό τους με τέτοιο τρόπο ώστε να μην παρεμποδίζονται οι υπόλοιποι αγωνιζόμενοι.

β. Kάθε φορά που κάποιος αγωνιζόμενος είναι σε θέση να προσπεράσει να παίρνουν τέτοια θέση πάνω στο δρόμο ώστε να μην δημιουργούν προβλήματα.

1. Τα ιστορικά αυτοκίνητα, σε όποια ομάδα και αν συμμετάσχουν (σαν Ε ή σαν Ιστορικά) σε ότι αφορά τα θέματα ασφαλείας πρέπει να ακολουθήσουν τα μέτρα ασφαλείας που ισχύουν για το ελληνικό πρωτάθλημα, συμπεριλαμβανομένων των προστατευτικών για το κεφάλι (FHR).
2. Κάθε διαγωνιζόμενο αυτοκίνητο πρέπει να είναι εξοπλισμένο με κουτί πρώτων βοηθειών και 1 ανακλαστικό τρίγωνο. Σε περίπτωση που δεν τα φέρει το αυτοκίνητο μπορεί να του απαγορευτεί η εκκίνηση. Ο εξοπλισμός θα ελεγχθεί στον αρχικό τεχνικό έλεγχο και μπορεί να ελεγχθεί και κατά τη διάρκεια του αγώνα.

Υπενθυμίζεται στους αγωνιζόμενους ότι σε όλη τη διάρκεια του αγώνα, μέσα στο αυτοκίνητο πρέπει να βρίσκονται 2 κόφτες ζωνών ασφαλείας. Πρέπει να είναι εύκολα προσβάσιμοι στον οδηγό και στον συνοδηγό όταν είναι καθισμένοι και φορούν τις ζώνες ασφαλείας (άρθ. 253.6, Παράρτημα J).

1. **Πινακίδα SOS/ΟΚ**
2. Κάθε πλήρωμα πρέπει να έχει μέσα στο αγωνιστικό ένα πλαστικοποιημένο χαρτόνι διαστάσεων τουλάχιστον 42 Χ 29 (Α3), που από την μία πλευρά να έχει ένα κόκκινο “SOS” και από την άλλη πλευρά ένα πράσινο “OK” . Το συγκεκριμένο έντυπο θα διανέμεται από τον Οργανωτή στον Διοικητικό Έλεγχο.
3. Σε περίπτωση ατυχήματος όπου απαιτείται άμεση ιατρική επέμβαση, πρέπει, όπου είναι δυνατόν, να επιδειχθεί αμέσως το κόκκινο σήμα “SOS” στα επόμενα αυτοκίνητα.
4. Κάθε πλήρωμα που του επιδεικνύεται το κόκκινο SOS ή δει ένα αυτοκίνητο να έχει υποστεί σοβαρό ατύχημα όπου τα δύο μέλη του πληρώματος βρίσκονται μέσα στο αυτοκίνητο, αλλά δεν επιδεικνύουν το κόκκινο SOS, θα σταματήσει αμέσως και χωρίς εξαίρεση για να δώσει βοήθεια. Επίσης θα σταματήσουν όλα τα αυτοκίνητα που ακολουθούν. Το δεύτερο αυτοκίνητο που θα φτάσει στο σημείο του ατυχήματος θα προχωρήσει για να ενημερώσει τον αμέσως επόμενο ενδιάμεσο κριτή. Τα επόμενα αυτοκίνητα θα ανοίξουν τον δρόμο για να πλησιάσουν τα αυτοκίνητα άμεσης βοήθειας.
5. Στην περίπτωση ατυχήματος που δεν απαιτείται άμεση ιατρική βοήθεια, ένα μέλος του πληρώματος πρέπει να επιδείξει καθαρά το σήμα ΟΚ στα επόμενα αυτοκίνητα και σε οποιοδήποτε ελικόπτερο (αν υπάρχει) προσπαθεί να βοηθήσει.
6. Κάθε πλήρωμα που εγκαταλείπει το αυτοκίνητο πρέπει να τοποθετήσει το σήμα ΟΚ με τέτοιο τρόπο ώστε να είναι εύκολα ορατό από τους άλλους αγωνιζόμενους.
7. Κάθε πλήρωμα που εγκαταλείπει από ένα αγώνα πρέπει να ενημερώσει για αυτή την εγκατάλειψη τους οργανωτές το συντομότερο δυνατόν, εκτός από περιπτώσεις ανωτέρας βίας.
8. Κάθε πλήρωμα που δεν συμμορφώνεται με όλους τους παραπάνω κανόνες, θα αναφέρεται στους Αγωνοδίκες.
9. **ΑΝΑΦΟΡΑ ΑΤΥΧΗΜΑΤΟΣ**

Αν ένα πλήρωμα αναμειχθεί σε ατύχημα όπου τραυματίστηκε κάποιος θεατής, ο συγκεκριμένος οδηγός ή ο συνοδηγός πρέπει να παραμείνει στο σημείο του ατυχήματος και να σταματήσει το επόμενο αυτοκίνητο το οποίο πρέπει να αναφέρει το γεγονός στον επόμενο ενδιάμεσο.

Οι νόμοι πρέπει να ληφθούν υπόψη σε σχέση με της διαδικασίες που πρέπει να ακολουθήσουν σχετικά με τα ατυχήματα.

 Σε όλα τα αυτοκίνητα που θα σταματήσουν από αυτή τη διαδικασία, θα δοθεί χρόνος σύμφωνα με το άρθρο 34 του Γ.Κ. Ράλλυ/Ράλλυ Σπριντ.

1. **ΚΟΚΚΙΝΟ ΤΡΙΓΩΝΟ**
2. Κάθε διαγωνιζόμενο αυτοκίνητο πρέπει να φέρει ένα κόκκινο ανακλαστικό τρίγωνο το οποίο, σε περίπτωση που το αυτοκίνητο σταματήσει σε μία Ε.Δ., πρέπει να τοποθετηθεί από ένα μέλος του πληρώματος σε εμφανές σημείο, τουλάχιστον 50μ. πριν το αυτοκίνητο και στην πλευρά του δρόμου που είναι ακινητοποιημένο, ώστε να προειδοποιεί τους οδηγούς που ακολουθούν. Σε κάθε πλήρωμα που δεν συμμορφώνεται μπορεί να επιβληθεί ποινή, στην κρίση των Αγωνοδικών.
3. Αυτό το τρίγωνο πρέπει να τοποθετείται ακόμα και αν το σταματημένο αυτοκίνητο είναι εκτός δρόμου.
4. **ΧΡΗΣΗ ΚΟΚΚΙΝΗΣ ΣΗΜΑΙΑΣ**
5. Περνώντας μπροστά από μία επιδεικνυόμενη κόκκινη σημαία ο οδηγός πρέπει να μειώσει αμέσως ταχύτητα, να κρατήσει αυτή τη μειωμένη ταχύτητα μέχρι το τέλος της Ε.Δ. και να ακολουθήσει τις οδηγίες των κριτών ή των οδηγών των οχημάτων άμεσης επέμβασης. Οι σημαίες θα επιδεικνύονται σε όλα τα σημεία που προηγούνται του ατυχήματος. Μη συμμόρφωση με αυτόν τον κανόνα θα επιφέρει ποινή στην κρίση των Αγωνοδικών.
6. Το πλήρωμα στο οποίο επιδείχθηκε η κόκκινη σημαία θα λάβει ένα θεωρητικό χρόνο για την Ε.Δ., σύμφωνα με τις διαδικασίες όπως αναφέρονται στο άρθρο 34 του Γ.Κ. Ράλλυ/Ράλλυ Σπριντ.
7. Η κόκκινη σημαία θα επιδεικνύεται στα πληρώματα μόνο μετά από εντολή του Αλυτάρχη. Η κόκκινη σημαία μπορεί να επιδεικνύεται μόνο από κριτή που φορά το διακριτικό γιλέκο κατά προτίμηση στο χρώμα που συνιστάται στο Παράρτημα Η (της FIA) επάνω στο οποίο φαίνεται το σήμα του ενδιαμέσου (κεραυνός). Ο χρόνος επίδειξης της σημαίας θα καταγράφεται και θα γνωστοποιείται στους Αγωνοδίκες από τον Αλυτάρχη.
8. Εκτός από την κόκκινη σημαία καμία άλλη σημαία δεν επιτρέπεται να επιδεικνύεται σε οποιοδήποτε σημείο της Ε.Δ.
9. Η κόκκινη σημαία πρέπει να είναι διαθέσιμη σε κάθε σημείο με ενδιάμεσο κριτή (τοποθετημένος περίπου κάθε 5χλμ).
10. **ΜΕΤΑΦΟΡΑ ΤΟΥ ΑΥΤΟΚΙΝΗΤΟΥ ΕΚΤΟΣ ΕΙΔΙΚΗΣ ΔΙΑΔΡΟΜΗΣ**

Ο Οργανωτής υποχρεούται να προσφέρει βοήθεια και να καταβάλει κάθε προσπάθεια για την ρυμούλκηση, ή επαναφορά του αυτοκινήτου στο δρόμο με τα μέσα που διαθέτει και στη συνέχεια να το μεταφέρει στον ΣΕΧ ή στο ΣΤΟΠ.

Η μεταφορά εκτός της Ε.Δ. από τον Οργανωτή, σε περίπτωση επανάληψής της, θα γίνεται μετά το τέλος όλων των περασμάτων του αγώνα, ανεξάρτητα αν αποτελείται από 2 ή 3 Τμήματα.

Ο Οργανωτής δεν φέρει καμία ευθύνη σε περίπτωση που επιτευχθεί μεν η επαναφορά στο δρόμο, αλλά λόγω ειδικών συνθηκών το αυτοκίνητο υποστεί ζημιές.

Επίσης ο αγωνιζόμενος είναι υπεύθυνος για τη φύλαξη, ασφάλεια και μεταφορά του αυτοκινήτου από τον ΣΕΧ ή το ΣΤΟΠ στον τόπο προορισμού του.

**ΑΡΘΡΟ 11 ΔΙΟΙΚΗΤΙΚΟΣ ΚΑΙ ΑΡΧΙΚΟΣ ΤΕΧΝΙΚΟΣ ΕΛΕΓΧΟΣ**

1. Ο αρχικός τεχνικός έλεγχος μέσω ΔΤΤ έχει καταργηθεί. Τα αυτοκίνητα μπορούν να παρουσιαστούν στον αρχικό τεχνικό έλεγχο από εκπρόσωπο της ομάδας.
2. Στον αρχικό τεχνικό έλεγχο οι αγωνιζόμενοι πρέπει να παρουσιάσουν τον απαιτούμενο εξοπλισμό ένδυσης (Σ.Κ. άρθρο 10.2), συμπεριλαμβανομένων των FHR που πρόκειται να χρησιμοποιήσουν.
3. Το πλήρωμα πρέπει να παρουσιάσει στους Τεχνικούς Εφόρους το πλήρως επικυρωμένο δελτίο αναγνώρισης και το Δελτίο Τεχνικής Ταυτότητας (ΔΤΤ). Το ΔΤΤ σφραγίζεται από τους Τεχνικούς Εφόρους και όχι από τη Γραμματεία του αρχικού τεχνικού ελέγχου.
4. Οι τεχνικοί έφοροι μπορεί να ζητήσουν την ταυτοποίηση του αυτοκινήτου.
5. Εάν κατά τον αρχικό τεχνικό έλεγχο ένα αυτοκίνητο βρεθεί να μην είναι σύμφωνο με τους τεχνικούς ή/και τους κανονισμούς ασφαλείας, οι Αγωνοδίκες μπορεί να ορίσουν μία συγκεκριμένη ώρα μέχρι την οποία το αυτοκίνητο πρέπει να γίνει σύμφωνο ή να του απαγορεύσουν την εκκίνηση.
6. Σε κάθε πλήρωμα που θα παρουσιαστεί εκπρόθεσμα στον αρχικό τεχνικό έλεγχο, θα επιβληθεί πρόστιμο από τους Αγωνοδίκες, ισόποσο με 100,00 ευρώ.
7. Για τα έγγραφα που πρέπει να προσκομιστούν στον αρχικό τεχνικό έλεγχο βλέπε και εγκύκλιο 2, θέμα ΙΙΙ.

- Αγωνιστικές άδειες (Δελτίο Αθλητού) και διπλώματα οδηγού και συνοδηγού

- Αγωνιστική άδεια συμμετέχοντος (για μη προσωπικές συμμετοχές)

- Επίσημα έγγραφα αγωνιστικού αυτοκινήτου (άδεια κυκλοφορίας, εξουσιοδότηση με το γνήσιο υπογραφής του ιδιοκτήτη βεβαιωμένου από την αστυνομία, Δελτίο Τεχνικής Ταυτότητας αυτοκινήτου, homologation κ.λπ.). Αν το αυτοκίνητο διαθέτει αγωνιστικές πινακίδες, πρέπει να προσκομιστεί το βιβλίο της ΟΜΑΕ, το οποίο θα σφραγίζει η γραμματεία.

- Ο κυβισμός του αυτοκινήτου πρέπει να ανταποκρίνεται στην άδεια κυκλοφορίας. Σε αντίθετη περίπτωση υποχρεωτικά θα πρέπει να εκδίδονται αγωνιστικές πινακίδες.

- **Απαγορεύονται ΑΥΣΤΗΡΑ οι πινακίδες ΔΟΚ και Μ.**

- Iατρικές βεβαιώσεις (για αλλοδαπούς αγωνιζόμενους)

- Τυχόν ελλείψεις στη δήλωση συμμετοχής

1. Ο αρχικός τεχνικός έλεγχος που πραγματοποιείται πριν την εκκίνηση θα είναι γενικής μορφής:

Oρατή συμφωνία του αυτοκινήτου με την κατηγορία που έχει δηλωθεί, εξοπλισμός ασφαλείας, συμμόρφωσή του προς τον KOK, εξοπλισμός και ρουχισμός του πληρώματος κλπ.

Kατά τον αρχικό τεχνικό έλεγχο θα γίνεται σε όλα τα αυτοκίνητα με turbo έλεγχος και σφράγιση των περιοριστών.

Το σασί και ο κινητήρας του αυτοκινήτου, είναι δυνατόν να σφραγισθούν σε οποιαδήποτε στιγμή.

Ο τεχνικός έλεγχος θα πραγματοποιείται από τον Επικεφαλής Τεχνικό Έφορο και τους βοηθούς του.

**ΔΙΕΞΑΓΩΓΗ ΤΟΥ ΑΓΩΝΑ**

**APΘPO 12 - EKKINHΣH**

1. **Επίσημη ώρα**

 Επίσημη ώρα του αγώνα θεωρείται αυτή που μεταδίδει ο αριθμός τηλεφώνου “14844”.

1. **Χρονομέτρηση Ειδικών Διαδρομών**

Η χρονομέτρηση των Ε.Δ. θα γίνει με αυτόματο ηλεκτρονικό σύστημα στο **εκατοστό του δευτερολέπτου**.

1. **Εκκίνηση**
2. Η εκκίνηση θα δοθεί ανά ένα λεπτό το Σάββατο 11 Δεκεμβρίου στις 11:00.
3. Πριν τη ράμπα θα οργανωθεί χώρος αναμονής που θα ανοίξει στις 10:50. Τα αυτοκίνητα οδηγούμενα από το πλήρωμα πρέπει να εισέλθουν στο χώρο αυτό, το αργότερο 10’ λεπτά πριν από την ώρα εκκίνησής τους.

 Στον ίδιο χώρο θα γίνει και το μαρκάρισμα των ελαστικών.

1. **Σταθμοί Ελέγχου Χρόνου**

Τα πληρώµατα επιτρέπεται να εισέλθουν µε προάφιξη στον τερµατισµό του αγώνα, χωρίς να τους επιβληθεί ποινή.

Aπό τον ΣEX Τερματισμού µέχρι τη ράµπα, τα πληρώµατα θα εισέρχονται σε ένα χώρο αναµονής που θεωρείται Parc fermé. Οι αγωνιζόµενοι πρέπει να ακολουθούν τις οδηγίες των κριτών.

Αυτός ο χώρος θα είναι ανοιχτός στα ΜΜΕ για συνεντεύξεις.

1. **Διακριτικά γιλέκα ατόµων της οργάνωσης**

Υπεύθυνοι ειδικών: Μπλε γιλέκο

Χρονοµέτρες: Πράσινο γιλέκο

Ενδιάµεσοι: Κίτρινο γιλέκο µε σήµα κεραυνού

Φύλακες Πορτοκαλί γιλέκο µε τη λέξη “Safety”

1. **Κλείσιμο Ε.Δ. στην κυκλοφορία**

 Oι Ε.Δ. θα κλείσουν για την κυκλοφορία μία (1) ώρα πριν από τον ιδανικό χρόνο εκκίνησης του πρώτου αυτοκινήτου.

1. **Εκκίνηση της Ε.Δ**.

― Στην αφετηρία κάθε Ε.Δ. θα υπάρχει ηλεκτρονικός πίνακας με σύστημα αντίστροφης μέτρησης, σε διαβάθμιση δευτερολέπτου που θα λειτουργεί ως εξής:

 Ο πίνακας έχει 3 φώτα. Κόκκινο – κίτρινο/πορτοκαλί – πράσινο.

 30 δευτερόλεπτα πριν την εκκίνηση θα ανάβει το κόκκινο φως.

 5 δευτερόλεπτα πριν την εκκίνηση θα σβήνει το κόκκινο φως και θα ανάβει το κίτρινο/πορτοκαλί.

 Στο 0 δευτερόλεπτο θα σβήνει το κίτρινο/πορτοκαλί και θα ανάβει το πράσινο φως. Τη στιγμή αυτή το αυτοκίνητο πρέπει να ξεκινήσει.

― Τα φώτα εκκίνησης περιλαμβάνουν ρολόϊ συγχρονισμένο με το χρονόμετρο και το φωτοκύτταρο που θα καταγράφει της πρόωρες εκκινήσεις “jump start”.

― Σε περίπτωση που ο φωτεινός πίνακας δεν λειτουργεί η εκκίνηση θα δίνεται σύμφωνα με το άρθρο 32.3 του Γενικού Κανονισμού Ράλλυ/Ράλλυ Σπριντ. Αφού επιστραφεί το καρνέ στο πλήρωμα, ο κριτής της αφετηρίας θα μετρήσει υψηλόφωνα 30’’ – 15’’ – 10’’ και τα πέντε τελευταία δευτερόλεπτα ένα προς ένα. Όταν περάσουν τα τελευταία 5 δευτερόλεπτα θα δοθεί το σήμα εκκίνησης είτε με την επίδειξη της πράσινης σημαίας είτε με το μέτρημα των δακτύλων.

― Η γραμμή αφετηρίας θα είναι σημειωμένη με λευκή γραμμή, στο κέντρο της οποίας θα τοποθετηθεί ένα μπαστούνι. Μόλις το αυτοκίνητο σταματήσει και το κέντρο του μπροστινού προφυλακτήρα ακουμπήσει στο μπαστούνι, ο υπεύθυνος κριτής θα το αποσύρει.

― Η γραμμή του “jump start” θα είναι παράλληλη με τη γραμμή αφετηρίας. Η απόσταση μεταξύ της γραμμής αφετηρίας και της γραμμής του “jump start” θα είναι 40 εκατοστά.

1. **Λανθασμένη εκκίνηση**

 Η λανθασμένη εκκίνηση, ειδικά η εκκίνηση πριν δοθεί σήμα, επιφέρει τις παρακάτω ποινές:

 1η παράβαση 5 δευτερόλεπτα συν τον χρόνο που εκκίνησε νωρίτερα

 2η παράβαση 10 δευτερόλεπτα συν τον χρόνο που εκκίνησε νωρίτερα

 3η παράβαση 30 δευτερόλεπτα συν τον χρόνο που εκκίνησε νωρίτερα

 Επιπλέον παραβάσεις: Στην κρίση των Αγωνοδικών

 Αυτές οι ποινές δεν αποκλείουν βαρύτερες κυρώσεις από τους Αγωνοδίκες, αν το κρίνουν απαραίτητο.

1. **Ταχύτητα των αυτοκινήτων μέσα στο “Service Park”**

 H ταχύτητα των αυτοκινήτων μέσα στα “Service Parks” απαγορεύεται να ξεπερνάει τα **20** χλμ/ώρα και στους χώρους ανεφοδιασμού τα **5** χλμ/ώρα.

1. **Άτομα υποστήριξης (μηχανικοί)**

Τα άτομα που εκτελούν χρέη μηχανικού των αγωνιζομένων στο service park απαγορεύεται να βρίσκονται στους τερματισμούς των Ε.Δ. ή να ακολουθούν τα αγωνιστικά αυτοκίνητα, υπό οποιαδήποτε ιδιότητα.

 Απαγορεύεται η κυκλοφορία οποιουδήποτε αυτοκινήτου σέρβις ή κοινού αυτοκινήτου, που φέρει ανταλλακτικά, καύσιμα, ελαστικά, εργαλεία κλπ, από τον τερματισμό κάθε Ε.Δ. έως τον επόμενο ΣΕΧ.

1. **Αυτοκίνητα Service**

Κάθε συμμετέχον αυτοκίνητο που παίρνει εκκίνηση στον αγώνα μπορεί να χρησιμοποιήσει ένα (1) αυτοκίνητο Service.

Tα αυτοκίνητα αυτά θα αναγνωρίζονται από την πινακίδα Service με την οποία θα τα εφοδιάσει ο οργανωτής και οι οποίες θα είναι αριθμημένες με τον αριθμό συμμετοχής.

1. **Καθυστέρηση στη διαδικασία εκκίνησης ΕΔ**
	* 1. **Ακινητοποίηση αυτοκινήτου μεταξύ ΣΕΧ - ΑΦΕΤΗΡΙΑΣ:** Σε περίπτωση ακινητοποίησης του αυτοκινήτου μεταξύ ΣΕΧ – Αφετηρίας ο μέγιστος χρόνος μέχρι τη γραμμή της Αφετηρίας είναι τα 5 λεπτά. Ο κριτής θα του γράψει στο καρνέ νέα ώρα εκκίνησης. Η ποινή που θα επιβληθεί για κάθε λεπτό πέρα από την αρχικά προβλεπόμενη ώρα εκκίνησης , είναι 10’’ για κάθε λεπτό ή κλάσμα λεπτού καθυστέρησης. Μετά την παρέλευση των 5 λεπτών θα τίθεται εκτός αγώνα και θα μετακινείται σε θέση που να μην εμποδίζει την ομαλή ροή των υπολοίπων αγωνιστικών αυτοκινήτων.
		2. **Καθυστέρηση εκκίνησης από υπαιτιότητα του πληρώματος:** Σε περίπτωση καθυστερημένης εκκίνησης που οφείλεται στο πλήρωμα, ο κριτής θα γράψει στο καρνέ νέα ώρα και η ποινή που θα επιβληθεί θα είναι 1 λεπτό, για κάθε λεπτό ή κλάσμα λεπτού καθυστέρησης, ενώ συγχρόνως το πλήρωμα θα αναφερθεί στους Αγωνοδίκες ασχέτως αν πραγματοποιήθηκε ή όχι η Ε.Δ. Μέγιστος χρόνος καθυστέρησης της εκκίνησης είναι τα 5 λεπτά (άρθρο 32.4.1).
		3. **Αδυναμία εκκίνησης στη γραμμή της αφετηρίας:** Κάθε αυτοκίνητο που δεν είναι σε θέση να εκκινήσει από τη γραμμή εκκίνησης μέσα στο διάστημα των 20 δευτερολέπτων που ακολουθούν το σήμα εκκίνησης, θα αποκλείεται και θα απομακρύνεται αμέσως σε ασφαλή θέση.
2. **Μέγιστη επιτρεπτή καθυστέρηση**

Κάθε καθυστέρηση που υπερβαίνει τα 15 λεπτά του ιδανικού χρόνου μεταξύ δύο ΣΕΧ ή συνολικά στον τερματισμό κάθε ΜΕΡΑΣ, θα έχει σαν αποτέλεσμα να αποκλειστεί ο αγωνιζόμενος από τον Αλυτάρχη. Ο αποκλεισμός θα ανακοινωθεί στον επόμενο σταθμό Ανασυγκρότησης. Για τον υπολογισμό αυτού του αποκλεισμού λαμβάνεται υπόψη ο πραγματικός χρόνος και όχι ο χρόνος των ποινών (10 δευτερόλεπτα για κάθε λεπτό).

1. **Λήξη τελικού Park Fermé (μετά τον τερματισμό)**

 Το τελικό Park Fermé θα λήγει 15’ λεπτά μετά τον τερματισμό του τελευταίου αυτοκινήτου, ασχέτως με την προγραμματισμένη ώρα ανάρτησης των προσωρινών τελικών αποτελεσμάτων. Όσοι αγωνιζόμενοι επιθυμούν να καταθέσουν ένσταση για τεχνικό θέμα πρέπει να την καταθέσουν μέχρι τη λήξη του Parc Fermé.

1. **Τελικός τεχνικός έλεγχος**

 Θα γίνει το Σάββατο 21 Νοεμβρίου και ώρα 19:45 στο χώρο του τερματισμού. Σε περίπτωση ένστασης το υπό ένσταση αυτοκίνητο θα ελεγχθεί στο συνεργείο του ΠΑΝΑΓΙΩΤΗ ΤΟΜΑΖΟΥ, Αχιλλέως 10 και Σωκράτους, στην Καλλιθέα.

**ΑΡΘΡΟ 13 - ΔΙΑΚΟΠΗ ΕΙΔΙΚΗΣ ΔΙΑΔΡΟΜΗΣ**

 Εάν για οποιονδήποτε λόγο διακοπεί ή σταματήσει η διεξαγωγή μίας Ε.Δ., σε κάθε πλήρωμα που επηρεάστηκε, θα του δοθεί από τον Αλυτάρχη ένας χρόνος που θα θεωρηθεί ως δίκαιος. Σε περίπτωση αδυναμίας του Αλυτάρχη, οι χρόνοι θα δοθούν από τους Αγωνοδίκες.

Μολαταύτα, κάθε πλήρωμα υπεύθυνο ή συνυπεύθυνο για τη διακοπή της Ε.Δ. σε καμιά περίπτωση δεν μπορεί να ωφεληθεί από αυτό το μέτρο. Θα χρεωθεί με τον πραγματικό χρόνο που έκανε, αν έκανε.

**ΑΡΘΡΟ 14 - ENΣTAΣEIΣ KAI EΦEΣEIΣ**

1. Το παράβολο ένστασης ορίζεται στο ισόποσο του παραβόλου συμμετοχής που πληρώθηκε.
2. Aν η ένσταση απαιτεί την αποσυναρμολόγηση και συναρμολόγηση διαφόρων τμημάτων ενός αυτοκινήτου ο ενιστάμενος οφείλει να καταθέσει το προβλεπόμενο από τη σχετική εγκύκλιο της ΕΠΑ ή το ορισθέν από τους Αγωνοδίκες ποσόν (βλέπε εγκύκλιο 3/2021).
3. Tα έξοδα για τη μεταφορά του αυτοκινήτου επιβαρύνουν τον ενιστάμενο αν η ένσταση δεν γίνει δεκτή και τον αγωνιζόμενο κατά του οποίου γίνεται η ένσταση όταν αυτή γίνει δεκτή (βλέπε εγκύκλιο 3/2021).
4. Aν η ένσταση δεν γίνει δεκτή και αν τα έξοδα για τη μεταφορά του αυτοκινήτου είναι μεγαλύτερα από το ποσό που κατατέθηκε, η διαφορά θα επιβαρύνει τον ενιστάμενο. Σε αντίθετη περίπτωση, αν τα έξοδα είναι λιγότερα, θα του επιστραφεί η διαφορά (βλέπε εγκύκλιο 3/2021).
5. Oι συμμετέχοντες έχουν δικαίωμα έφεσης σύμφωνα με τον EAK (Άρθρο 15.2). Tο παράβολο της έφεσης ορίζεται στα 1000 €, καταβάλλεται εντός 96 ωρών από τη στιγμή που ο εφεσιβάλλων κοινοποίησε στους Αγωνοδίκες την πρόθεσή του να ασκήσει έφεση. Ελλείψει αυτού, θα ανασταλεί αυτόματα η αγωνιστική άδεια του εφεσιβάλλοντος έως ότου γίνει η πληρωμή. Βλέπε Εγκύκλιο 3 § 1.8

**APΘPO 15 - KATATAΞEIΣ - ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ**

**15.1** Τα αποτελέσματα των τελικών κατατάξεων, οριστικοποιούνται 30’ λεπτά μετά την ανακοίνωσή τους.

**15.2** Τα αποτελέσματα θα ανακοινωθούν στον επίσημο πίνακα ανακοινώσεων στη Γραμματεία του αγώνα στην πλατεία Αιόλου Μάνδρας, το Σάββατο 11 Δεκεμβρίου και ώρα 20:15 μετά τη λήξη του parc ferme.

**APΘPO 16 – ΒΡΑΒΕΙΑ-ΚΥΠΕΛΛΑ**

**16.1 ΠΡΩΤΑΘΛΗΜΑ**

Γενική Κατάταξη

Στους Νικητές: Κύπελλα

Στους δεύτερους: Κύπελλα

Στους τρίτους: Κύπελλα

Γενική Κατάταξη F2

Στους Νικητές: Κύπελλα

Στους δεύτερους: Κύπελλα

Στους τρίτους: Κύπελλα

Γενική Kατάταξη N

Στους Nικητές: Kύπελλα

Στους δεύτερους: Kύπελλα

 Στους τρίτους: Kύπελλα

Κατάταξη Κατηγοριών (C1, C2, C3, C4, C5, C6, C7)

Στους νικητές κάθε κατηγορίας: Κύπελλα

Στους δεύτερους κάθε κατηγορίας: Κύπελλα

Στους τρίτους κάθε κατηγορίας: Κύπελλα

Στην F2 και στην Ν απονέμονται κύπελλα στους 3 πρώτους εφόσον εκκινήσουν τουλάχιστον 8 αυτοκίνητα. Aν εκκινήσουν 7 αυτοκίνητα, θα απονεμηθούν κύπελλα στους δύο πρώτους, και αν εκκινήσουν 6 αυτοκίνητα θα απονεμηθούν κύπελλα μόνο στους πρώτους.

Στις υπόλοιπες κατηγορίες (C1, C2, C3 κ.λπ.) απονέμονται κύπελλα στους τρεις (3) πρώτους εφόσον εκκινήσουν τουλάχιστον 6 αυτοκίνητα της ίδιας κατηγορίας. Αν εκκινήσουν 5 αυτοκίνητα θα απονεμηθούν στους δύο (2) πρώτους σε κάθε κατηγορία και αν εκκινήσουν 4 αυτοκίνητα θα απονεμηθούν κύπελλα μόνο στους πρώτους.

Δεν θα απονεμηθούν κύπελλα σε Ομάδες και Κλάσεις.

**16.2 ΚΥΠΕΛΛΟ**

Γενική Κατάταξη

Στους Νικητές: Κύπελλα

Στους δεύτερους: Κύπελλα

Στους τρίτους: Κύπελλα

Γενική Κατάταξη F2

Στους Νικητές: Κύπελλα

Στους δεύτερους: Κύπελλα

Στους τρίτους: Κύπελλα

Κατάταξη Κατηγοριών (C2, C3, C4, C5, C6, C7)

Στους νικητές κάθε κατηγορίας: Κύπελλα

Στους δεύτερους κάθε κατηγορίας: Κύπελλα

Στους τρίτους κάθε κατηγορίας: Κύπελλα

Στην F2 απονέμονται κύπελλα στους 3 πρώτους εφόσον εκκινήσουν τουλάχιστον 8 αυτοκίνητα. Aν εκκινήσουν 7 αυτοκίνητα, θα απονεμηθούν κύπελλα στους δύο πρώτους και αν εκκινήσουν 6 αυτοκίνητα, θα απονεμηθούν κύπελλα μόνο στους πρώτους.

Στις υπόλοιπες κατηγορίες (C2, C3 κ.λπ.) απονέμονται κύπελλα στους τρεις (3) πρώτους εφόσον εκκινήσουν τουλάχιστον 6 αυτοκίνητα της ίδιας κατηγορίας. Αν εκκινήσουν 5 αυτοκίνητα θα απονεμηθούν στους δύο (2) πρώτους σε κάθε κατηγορία και αν εκκινήσουν 4 αυτοκίνητα θα απονεμηθούν κύπελλα μόνο στους πρώτους.

 Δεν θα απονεμηθούν κύπελλα σε Ομάδες και Κλάσεις.

* 1. **ΑΠΟΝΟΜΗ RALLY CUP ΕΝΙΑΙΟΥ SKODA ΣΟΑΑ**
* Στα 3 πρώτα πληρώματα θα απονεμηθούν δίδυμα κύπελλα.
	1. **ΑΠΟΝΟΜΗ ΙΣΤΟΡΙΚΩΝ ΑΥΤΟΚΙΝΗΤΩΝ**

**-** Γενική κατάταξη Ιστορικών

 Στα 3 πρώτα πληρώματα θα απονεμηθούν δίδυμα κύπελλα.

- Κατάταξη ανά κατηγορία (1, 2, 3 & 4) μετά τις συνενώσεις

 Στους πρώτους θα απονεμηθούν δίδυμα κύπελλα.

- Κατάταξη ανά κλάση (ανεξαρτήτως κατηγορίας) μετά τις συνενώσεις

 Στους πρώτους θα απονεμηθούν δίδυμα κύπελλα.

**ΑΡΘΡΟ 17 – ΑΠΟΝΟΜΗ**

H απονομή των Επάθλων θα γίνει το Σάββατο 11/12/2021, ώρα 21:00, στο Δημοτικό Θέατρο Μάνδρας, επί της οδού Στρ. Νικ. Ρόκκα 109, Μάνδρα.

Τα πληρώματα που κατατάσσονται και βραβεύονται, είναι υποχρεωτικό να παρευρίσκονται στην τελετή απονομής του αγώνα. Σε περίπτωση ανωτέρας βίας, πρέπει να παρευρίσκεται τουλάχιστον το ένα από τα δύο μέλη του πληρώματος. Σε περίπτωση που κανένα μέλος του πληρώματος δεν παραστεί στην τελετή απονομής, Συμβούλιο οι Αγωνοδίκες θα επιβάλουν χρηματική ποινή ύψους 200€.